**3g STUDIERETNINGSPROJEKT**

Navn: Klasse: 3t

Fag 1: 5743A Bioteknologi Faglærer:

Fag 2: 4853A Historie Faglærer:

Opgaveformulering:

**Hudfarve og racediskrimination**

Hudfarve har været et ofte anvendt kriterium for inddeling af mennesker i grupper eller racer, en inddeling, som har været begrundelse for både slaveri, raceadskillelse og forskelsbehandling. I denne opgave skal du undersøge eksempler på konsekvenserne af denne opdeling og diskutere den i lyset af den viden, vi i dag har om hudfarvernes genetiske, molekylære og historiske baggrund.

Dit projekt skal omfatte:

* En kort historisk redegørelse for slaveriet i USA/Amerika, dets racemæssige aspekter og efterspil.
* En forklaring på den biokemiske og genetiske baggrund for variation i hudfarve og evolutionære baggrund for udviklingen af forskellige hudfarver.
* En undersøgelse – med udgangspunkt i en kildekritisk analyse af selvvalgte kilder – af eksempler på forståelser af sammenhængen mellem hudfarve og andre egenskaber og begrundelser for og imod slaveri og forskelsbehandling.
* En diskussion af disse forståelser i lyset af deres biologiske baggrund.
* En kort vurdering af, i hvor høj grad hudfarve stadig har en betydning for menneskers muligheder i nutidens USA.

Opgaven skal have et omfang af 15-20 sider à 2400 anslag inkl. mellemrum.

Opgave inkl. forside og bilag afleveres ELEKTRONISK senest:

**Onsdag d. 14. december 2016 kl. 14.00.**